ભૂપેન્દ્ર પટેલે સોમવારે આનંદીબેનની હાજરીમાં ઉમેદવારી પત્ર ભર્યું હતું. તેમની સાથે મોટી સંખ્યામાં સમર્થકો પણ જોવા મળ્યા હતા. ઘાટલોડિયાથી રેલી કાઢી તેઓ ઉમેદવારી પત્ર ભરવા પહોંચ્યા હતા. ભૂપેન્દ્ર પટેલ આનંદીબેનની ગુડ બૂક્સમાં કહેવાય છે. ઉલ્લેખનીય છે કે, ઘાટલોડિયાની બેઠક ભાજપનો ગઢ ગણાય છે અને આ બેઠક પર ભાજપનો સૌથી વિશ્વાસુ ચહેરો હતા આનંદીબેન પટેલ. આથી આ વખતે આનંદીબેને ચૂંટણી ન લડવાની જાહેરાત કરતા આ બેઠક અંગે ખાસી ચર્ચા-વિચારણા કરવામાં આવી હતી, અનેક ચર્ચા-વિચારણાના અંતે ભાજપે આખરે ભૂપેન્દ્ર પટેલની ટિકિટ આપી હતી. ભૂપેન્દ્ર પટેલ ઔડાના ચેરમેન છે.